CELEX: C2006/310/11
Language: lv
Date: 2006-12-16 00:00:00
Title: Lieta C-408/06: Lūgums sniegt prejudiciālu nolēmumu — izteikts ar Bundesfinanzhof (Vācija) 2006. gada 5. oktobra rīkojumu — Landesanstalt für Landwirtschaft , Abteilung Förderwesen und Fachrecht pret Franz Götz

16.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 310/6
            
         Lūgums sniegt prejudiciālu nolēmumu — izteikts ar Bundesfinanzhof (Vācija) 2006. gada 5. oktobra rīkojumu — Landesanstalt für Landwirtschaft, Abteilung Förderwesen und Fachrecht pret Franz Götz
   
   (Lieta C-408/06)
   (2006/C 310/11)
   Tiesvedības valoda — vācu
   Iesniedzējtiesa
   Bundesfinanzhof
   Lietas dalībnieki pamata procesā
   
      Prasītāja: Landesanstalt für Landwirtschaft, Abteilung Förderwesen und Fachrecht
   
   
      Atbildētājs: Franz Götz
   
   Prejudiciālie jautājumi
   
               1)
            
            
               Vai Federālajā zemē izveidota tā dēvētā “piena kvotu tirdzniecības vieta” (“Milchquoten-Verkaufsstelle”), kas par atlīdzību nodod piena ražotājiem piegāžu references daudzumu, ir
               
                           a)
                        
                        
                           lauksaimniecības intervences aģentūra Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem (turpmāk tekstā — “Sestā direktīva 77/388/EEK”) (1), 4. panta 5. punkta trešās daļas [un] D pielikuma 7. punkta nozīmē, kas īsteno darījumus ar lauksaimniecības ražojumiem, kuri veikti, pildot regulas par šo ražojumu tirgus kopējo organizāciju, vai
                        
                     
                           b)
                        
                        
                           tirdzniecības vieta (“Verkaufsstelle”) Sestās direktīvas 77/388/EEK 4. panta 5. punkta trešās daļas [un] D pielikuma 12. punkta nozīmē?
                        
                     
         
               2)
            
            
               Gadījumā, ja uz 1. jautājumu tiek atbildēts noliedzoši:
               
                           a)
                        
                        
                           vai apstākļos, kādi pastāv pamata prāvā, — kad dalībvalsts par atlīdzību nodod gan valsts, gan privātu “piena kvotu tirdzniecības vietu” piegāžu references daudzumu, veicot pārbaudi attiecībā uz to, vai, nosakot, ka publisko tiesību iestādes “piena kvotu tirdzniecības vieta” nav nodokļu maksātājs, netiek radīti “nozīmīgi konkurences traucējumi” Sestās direktīvas 77/388/EEK 4. panta 5. punkta otrās daļas nozīmē, — konkrētais ģeogrāfiskais tirgus ir dalībvalsts noteiktā nodošanas zona?
                        
                     
                           b)
                        
                        
                           vai veicot pārbaudi par to, vai, nosakot, ka valsts “piena kvotu tirdzniecības vieta” nav nodokļu maksātājs, netiek radīti “nozīmīgi konkurences traucējumi”, ir jāņem vērā nodošana, kas nav saistīta ar teritoriju (ko veikusi tirdzniecības vieta), vai ir jāņem vērā arī cita veida nodošanas, kas nav saistītas ar teritoriju (ko veikuši lauksaimnieki kā nodokļu maksātāji), lai gan tie ir tikai izņēmuma gadījumi?
                        
                     
         
      (1)  OV L 145, 1. lpp.